ছোট দিনেমারদের পরীক্ষা

ছোট দিনেমারদের পরীক্ষা বা লিটল ড্যানিস পরীক্ষা (ডেনীয়: ) ছিল ১৯৫১ সালের একটি দিনেমার অভিযান, যেখানে ২২ জন গ্রিনল্যান্ডীয় ইনুইট শিশু (যাদের বলা হতো 'পরীক্ষার শিশু'; ডেনীয়: )–কে 'লিটল ড্যানিস' হিসেবে পুনঃশিক্ষিত করার প্রচেষ্টায় ডেনীয় পালক পরিবারের কাছে পাঠানো হয়েছিল। যদিও শিশুদের সকলের অনাথ হওয়ার কথা থাকলেও বাস্তবে বেশিরভাগই অনাথ ছিল না। ছয়জন শিশু ডেনমার্কে অবস্থানকালে দত্তক নেওয়া হয়েছিল আর ১৬ জন গ্রিনল্যান্ডে ফিরে আসে তবে তাদের ডেনীয়ভাষী অনাথাশ্রমে পাঠানো হয় এবং তারা আর কখনো নিজেদের পরিবারের সঙ্গে বসবাস করেনি। শিশুদের অর্ধেকের মানসিক স্বাস্থ্যে সমস্যা দেখা দেয় এবং তাদের অর্ধেক তরুণ বয়সে মারা যায়। কয়েক বছর ধরে গ্রিনল্যান্ডীয় কর্মকর্তাদের দাবির পর ২০২০ সালে ডেনমার্ক সরকার আনুষ্ঠানিকভাবে ক্ষমা প্রার্থনা করে।

 পটভূমি 

দ্বিতীয় বিশ্বযুদ্ধ পরবর্তী সময়ে ডেনীয় সরকারি কর্মকর্তারা এবং বেসরকারি সংস্থাগুলো বিশ্বাস করত যে গ্রিনল্যান্ডীয় সমাজ অনুন্নত। এইজন্য তারা একে পুনর্গঠনের চেষ্টা চালায়। রেড ক্রস এবং সেভ দ্য চিলড্রেনের সাথে মিলে তারা একটি পরীক্ষা পরিকল্পনা করে। যাতে গ্রিনল্যান্ডীয় শিশুদের ডেনীয় মূল ভূখণ্ডে নিয়ে গিয়ে ডেনীয় ভাষা শেখানো, ডেনীয় পরিবারে লালন-পালন করানো এবং পরে 'লিটল ড্যানিস' হিসেবে গ্রিনল্যান্ডে ফিরিয়ে আনা। একটি জনগোষ্ঠী যা ঔপনিবেশিক গবেষক ক্লেয়ার লুইস ম্যাকলিস্কির মতে গ্রিনল্যান্ডীয়দের নতুন শাসক শ্রেণি হয়ে উঠবে। শিশুদের নির্বাচন করার কথা ছিল গ্রিনল্যান্ডীয় পুরোহিতদের নির্দিষ্ট কিছু মানদণ্ড মেনে, প্রায় ছয় বছর বয়সী, মানসিক বা শারীরিক প্রতিবন্ধকতাহীন এবং অনাথ।

 পরীক্ষা 

থাম্ব|alt=কালো-সাদা ছবিতে রানি কয়েকজন ইনুইট শিশুর পাশে হাঁটু গেড়ে বসে আছেন|রানি ইঙ্গ্রিড ১৯৫১ সালে ফেডগার্ডেন পরিদর্শন করছেন

যদিও অংশগ্রহণকারীদের নির্বাচন করার সময় সবারই পিতামাতাহীন ও প্রায় ছয় বছর বয়সী হওয়ার কথা ছিল। পুরোহিতরা যথেষ্ট যোগ্য শিশু খুঁজে পাননি। এর ফলে মাত্র ছয়জন ছিল অনাথ এবং একজন শিশু পরীক্ষার শুরুতে নয় বছর বয়সী ছিল। নির্বাচনের পর এমএস ডিস্কো ১৯৫১ সালের মে মাসে নুক থেকে ২২ জন গ্রিনল্যান্ডীয় ইনুইট শিশুকে নিয়ে যাত্রা করে। ১৩ জন ছেলে ও ৯ জন মেয়ে। তারা শিগগিরই ডেনমার্কের রাজধানী কোপেনহেগেনে পৌঁছায়। শিশুদের একজন নাম হেলেন থিজেন যে আগে কখনো এই দেশের নাম শোনেনি। পরে তাদের সেভ দ্য চিলড্রেন পরিচালিত ফেডগার্ডেনের একটি তথাকথিত হলিডে ক্যাম্পে (ছুটির শিবির) নিয়ে যাওয়া হয়। যেখানে তাদের সংক্রামক রোগ বহনের আশঙ্কা হাওয়ায় সঙ্গে সঙ্গেই কোয়ারেন্টাইনে রাখা হয়। এই কোয়ারেন্টাইন পুরো গ্রীষ্মকাল ধরে চলে। সেখানেই থিজেনের একজিমা দেখা দেয়। ডেনমার্কের রানি ইঙ্গ্রিড শিবিরটি পরিদর্শন করেন এবং শিশুদের সঙ্গে ছবি তোলেন। থিজেন বলেছিল যে রানির সফর সম্পর্কে সে কিছুই বুঝতে পারেনি এবং পরীক্ষাটি নিয়ে তার অস্বস্তি ছবিতেও ফুটে উঠেছিল যেখানে তাদের কেউই হাসছে না।

এরপর শিশুদের এক বছরেরও বেশি সময়ের জন্য ডেনীয় পালক পরিবারের কাছে রাখা হয়। সেখানে তারা ডেনীয় ভাষা শিখে ফেলে এবং গ্রিনল্যান্ডীয় ভাষা ভুলে যায়। প্রায় ছয় মাস পর তাদের নুকে ফেরত পাঠানোর কথা ছিল কিন্তু অনাথাশ্রম নির্মাণের কাজ বিলম্বিত হয় এবং ডেনমার্কে তাদের এক বছরের অবস্থানকালে তাদের মধ্যে ছয়জনকে ডেনীয় পরিবার দত্তক নেয়।

 পরিণতি ও ক্ষমা প্রার্থনা 

ষোলজন শিশু গ্রিনল্যান্ডে ফিরে আসে আর ছয়জনকে ডেনীয় পরিবার দত্তক নেয়। আর্কাইভ নথি অনুসারে যারা গ্রিনল্যান্ডে ফিরে এসেছিল তারা ছিল 'শ্রেষ্ঠ শ্রেণির'।: "". তাদের কেউই আর পরিবারের সঙ্গে বসবাস করেনি এবং করলেও তারা আর একই ভাষায় কথা বলতে পারত না। তাদের অনাথাশ্রমে রাখা হয় যেখানে (গ্রিনল্যান্ডীয় ইনুইট কর্মীদের সঙ্গেও) কেবল ডেনীয় ভাষায় কথা বলার অনুমতি ছিল। এই নীতি ছিল শিশুদের মধ্যে ডেনীয় জীবনের সুবিধা প্রোথিত করার জন্য। ১৯৬০ সালের মধ্যে সব শিশু অনাথাশ্রম ছেড়ে যায় এবং ২২ জনের মধ্যে ১৬ জন জীবনের বেশিরভাগ সময় গ্রিনল্যান্ডের বাইরে কাটায়। প্রায় অর্ধেক শিশু জীবনের পথে মানসিক স্বাস্থ্য সমস্যা, মাদকাসক্তি ও আত্মহত্যার প্রচেষ্টার মুখোমুখি হয় এবং অর্ধেক তরুণ বয়সে মারা যায়। তারা চরম সাংস্কৃতিক বিচ্ছিন্নতা ও সামাজিক বিচ্ছিন্নতা ভোগ করে এবং থিজেন বলেন তারা জীবনের উদ্দেশ্য হারিয়ে ফেলেছিল। ১৯৬০ ও ১৯৭০-এর দশকে এই পরীক্ষার পরিবর্তিত রূপ হয়েছিল যেখানে শিশুদের স্বল্প সময়ের জন্য ডেনমার্কে পাঠানো হতো এবং পরে পরিবারের কাছে ফিরিয়ে দেওয়া হতো। এই পরীক্ষাগুলোও শিশুদের ওপর নেতিবাচক প্রভাব ফেলে।

১৯৯৬ সালে এক ডেনীয় আর্কাইভিস্ট প্রথমবারের মতো থিজেনকে জানান যে সে একটি পরীক্ষায় অংশগ্রহণকারী ছিল এবং ১৯৯৮ সালে ডেনীয় রেড ক্রস এ নিয়ে তাদের দুঃখ প্রকাশ করে। ২০০৯ সালে গ্রিনল্যান্ডের প্রধানমন্ত্রী কুুপিক ক্লেইস্ট পরীক্ষাটিকে একটি 'ধ্রুপদি ঔপনিবেশিক উদাহরণ' বলে আখ্যায়িত করে ডেনীয় সরকারের কাছে ক্ষমা প্রার্থনা দাবি করেন। একই দাবি জানায় সোশ্যাল ডেমোক্র্যাটস দল যারা একে জাতির জন্য একটি 'কালো অধ্যায়' বলে অভিহিত করে এবং পরীক্ষার বিষয়ে তদন্ত কমিশন গঠনের আহ্বান জানায়। এই দাবিগুলোর পরও ডেনমার্কের প্রধানমন্ত্রী লার্স লোকে রাসমুসেন ক্ষমা চাননি বরং তিনি বলেন, "ইতিহাস পরিবর্তন করা যায় না। সরকার ঔপনিবেশিক সময়কে আমাদের যৌথ ইতিহাসের একটি সমাপ্ত অধ্যায় হিসেবে দেখে। আমাদের খুশি হওয়া উচিত যে সময় বদলেছে।" অন্যদিকে সেভ দ্য চিলড্রেন পরীক্ষাটির জন্য ক্ষমা প্রার্থনা করে যদিও তারা স্বীকার করে যে তারা হয়তো এ-সংক্রান্ত নথি ইচ্ছাকৃতভাবে ধ্বংস করেছে। ২০১৫ সালে তারা আবার ক্ষমা চায়। সাধারণ সম্পাদক বলেন যে তারা কখনোই এ ধরনের প্রকল্পে কর্তৃপক্ষের সঙ্গে যুক্ত হবে না। রাসমুসেনের মতোই পরবর্তী ডেনীয় প্রধানমন্ত্রীদের কেউই ক্ষমা চাননি এবং হেলে থর্নিং-শ্মিট তদন্তে অংশ নিতে অস্বীকৃতি জানান। ২০১৯ সালে ফোকেটিং–এর দুই গ্রিনল্যান্ডীয় সদস্য দাবি জানান: আয়া কেমনিজ লার্সেন (ইনুইট আটাাকাটিগিত) ক্ষমা প্রার্থনা দাবি করেন এবং ইনেকি কিয়েলসেন (সিউমুত) তদন্ত কমিশন গঠনের দাবি জানান। কিয়েলসেনের দাবির পর রাসমুসেন গ্রিনল্যান্ডের প্রধানমন্ত্রী কিম কিয়েলসেনের সঙ্গে কমিশন গঠনে সম্মত হন যদিও তিনি আবারও ক্ষমা চাননি। 

পরের বছর কমিশনের প্রতিবেদনের জন্য অপেক্ষা করার পর ডেনমার্ক সরকার ও প্রধানমন্ত্রী মেতে ফ্রেডেরিকসেন আনুষ্ঠানিকভাবে 'লিটল ডেনস পরীক্ষা'র জন্য ক্ষমা প্রার্থনা করেন। তখন পরীক্ষার মাত্র ছয়জন জীবিত অংশগ্রহণকারী ছিলেন যাদের মধ্যে ৭৬ বছর বয়সী হেলেন থিজেনও ছিলেন যিনি দীর্ঘদিন ধরে এটি আনুষ্ঠানিকভাবে স্বীকৃতি দেওয়ার পক্ষপাতী ছিলেন। ডিসেম্বর ২০২১ সালে জীবিত অংশগ্রহণকারীরা ডেনমার্ক সরকারের বিরুদ্ধে ২,৫০,০০০ ক্রোন (মার্কিন ডলার $৩৮,০০০) ক্ষতিপূরণের মামলা দায়ের করে অভিযোগ করে যে এটি বর্তমান ডেনীয় আইন ও মানবাধিকারের লঙ্ঘন। অ্যাস্ট্রিড ক্রাগ ডেনীয় সমাজকল্যাণ মন্ত্রী বলেন সরকার তাদের আইনজীবীদের সঙ্গে আলোচনায় রয়েছে। যদিও তিনি জোর দিয়ে বলেন যে ডেনমার্কের জন্য সবচেয়ে গুরুত্বপূর্ণ দিকটি ছিল আনুষ্ঠানিক ক্ষমা। ২০২২ সালের মার্চে সরকার ঘোষণা করে যে, প্রধানমন্ত্রী মুখোমুখি পরীক্ষার ছয়জন জীবিত সদস্যের কাছে ক্ষমা চাইবেন এবং তাদের দাবি করা ২,৫০,০০০ ক্রোন ক্ষতিপূরণ দেওয়া হবে। প্রধানমন্ত্রী ফ্রেডেরিকসেন ক্ষমা প্রার্থনার ভাষণ দেওয়ার জন্য নুকে সফর করেন।

 পাদটীকা 

 তথ্যসূত্র 

 গ্রন্থপঞ্জি 




















বিষয়শ্রেণী:১৯৫১-এ ডেনমার্ক
বিষয়শ্রেণী:১৯৫১-এ গ্রিনল্যান্ড
বিষয়শ্রেণী:শিশুতোষ সমাজকল্যাণ
বিষয়শ্রেণী:আদিবাসী অধিকার
বিষয়শ্রেণী:ডেনমার্ক-গ্রিনল্যান্ড সম্পর্ক
বিষয়শ্রেণী:মানব পাত্রভিত্তিক গবেষণা
বিষয়শ্রেণী:অনাথ আশ্রম
বিষয়শ্রেণী:ডেনমার্কের সামাজিক ইতিহাস